Kottha Sorbhâjâ

Kottha Sorbhâjâ (Carakan: ꦏꦺꦴꦠ꧀ꦝꦯꦺꦴꦂꦧꦗ) iyâ arèya kottha otamana Provinsi Jhâbâ Tèmor, Indonesia, dhâdhâp kottha metropolitan sè palèng rajâ è provinsi kasebbhut. Sorbhâjâ rèya kottha sè palèng rajâ kaḍuwâ è Inḍonèsia samarèna Jakarta.

Kottha Sorbhâjâ bâḍâ 800 km è bâgiyân tèmor Jakarta, otabâ 435 km bun bârâ' tasè' Ḍènpasar, Bhâli. Kottha Sorbhâjâ bâḍâ è tasè' ḍâjâ Polo Jhâbâ bâgiyân tèmor sè dhep-addhebbhân bi' Sellat Madhurâ bân tasè' Jhâbâ.

Sorbhâjâ anḍi' lowas ra-kèra ±335,28 km², bân 3.000.076 orèng sè oḍi' è Sorbhâjâ è nga'-tengnga'na taon 2023. Da'èra megapolitan Sorbhâjâ dhâddhi kennengan metropolitan palèng rajâ nomer ḍuwâ' è Inḍonèsia samarèna Jaboḍètabèk. Kottha Sorbhâjâ bân kennengan Gerbangkertosusila anḍi' sèttong lapangan kapal ngabbher antaranaghârâ iyâ rèya Bandar udara Internasional Juanda sè bâḍâ ra-kèra 20 km è bâgiyân lao'na kottha Sorbhâjâ, bân anḍi' ḍuwâ' palabbhuwân iyâ rèya Palabbhuwân Tanjung Pèrak bân Palabbhuwân Ujung.

Kottha Sorbhâjâ kaoncara bi' jhulughân Kottha Pahlawan polana bâkto perrang tangghâl 10 Novèmber 1945 dhâddhi sajhârâna perrang rèng-orèng Sorbhâjâ ka'angghuy arebbhu' kamardhika'anna bhângsa Inḍonèsia ḍâri serrangan sakanthè' (sekutu). Sorbhâjâ toman dhâddhi kottha palèng rajâ è Hinḍia Blândhâ bân dhâddhi kennengan dhâghâng è Nusantara sè paḍâ bân Hong Kong bân Sanghai bâkto jârowa.Dick, Howard. 2002. Surabaya City Of Work: A Socioeconomic History, 1900-2000. Athens: Ohio University Press. ISBN 978-0-89680-221-6. È aksès tangghâl 28-09-2024. Mènorot Bappenas, Kottha Sorbhâjâ iyâ rèya sala sèttong ḍâri empa' kotta palèser partombuwân è Inḍonèsia paḍâ bân Mèḍan, Jakarta, bân Makassar."4 Region Utama dalam Wilayah Pembangunan". diarsipan via Kumparan. È aksès tangghâl 28-09-2024.

 Sajhârâ 
Etimologi

Oca' Sorbâjâ (Bhâsa Sansekerta: Śūrabhaya) segghut èartèaghi sacara filsafat sebâgây simbol parjhuwângan antara tana bân aèng. Selaèn rèya, oca’ Sorbhâjâ rèya asalla ḍari mitos perrang antara jhuko' sura (hiu) bân baya (buaya), sè moncol dhugâ'ân jhâ' abânto’ nyamana “Surabaja” asalla samarèna kejhâḍiyân perrang rèya. Oca’ Sorbhâjâ rèya ekaparcaja sebâgây ghâbungan ḍâri nyamana duwâ’ tokoh kalonta  ḍâri jhâman lambâ’ iyâ arèya Suropati sareng Purbaya.

 Sombher 

Bhângsa:Koṭṭa è Inḍonesia